Υλικό Φυσικής-Χημείας	Στερεό
	Η δύναμη από το σκαλοπάτι και  η τριβή.



Γύρω από ένα κύλινδρο έχουμε τυλίξει ένα νήμα, στο άκρο του οποίου ασκούμε μια οριζόντια δύναμη F. Ο κύλινδρος ισορροπεί σε λείο οριζόντιο επίπεδο, σε επαφή με εμπόδιο ύψους h, όπως στο σχήμα. 
i)  Η δύναμη που δέχεται ο κύλινδρος από το εμπόδιο είναι:
α)  η δύναμη F1 με κατεύθυνση προς το κέντρο Ο του κυλίνδρου.
β) η δύναμη F2 με κατεύθυνση προς το ανώτερο σημείο Β του κυλίνδρου.
γ) Καμιά από τις δύο παραπάνω περιπτώσεις.
ii) Να αποδείξετε ότι μεταξύ κυλίνδρου και σκαλοπατιού αναπτύσσεται δύναμη τριβής.
iii) Για το μέτρο της ασκούμενης τριβής ισχύει:
α) Τ < F,   β) Τ = F,  γ) Τ > F.
Να δικαιολογήσετε τις απαντήσεις σας.
Απάντηση:

Στο διπλανό σχήμα έχουν σχεδιαστεί οι δυνάμεις που ασκούνται στον κύλινδρο. Αλλά τότε από τη συνθήκη ισορροπίας του στερεού προκύπτει ότι Στ=0, ως προς οποιοδήποτε σημείο. Έτσι αν πάρουμε το σημείο Β, από το οποίο διέρχονται το βάρος, η κάθετη αντίδραση του επιπέδου Ν και η ασκούμενη δύναμη F, θα πρέπει από το ίδιο σημείο να περνάει και η δύναμη από το εμπόδιο, αν θέλουμε ΣτΒ=0. Σωστό το Β.

Αν δεν αναπτυσσόταν τριβή στο σημείο επαφής κυλίνδρου-σκαλοπατιού, τότε η ασκούμενη δύναμη θα ήταν κάθετη στην επιφάνεια, συνεπώς θα πέρναγε από το κέντρο Ο του κυλίνδρου. Αλλά σύμφωνα με το προηγούμενο ερώτημα η δύναμη που ασκεί το σκαλοπάτι είναι η F2 και όχι η F1, άρα οι επιφάνειες δεν είναι λείες και ασκείται τριβή (ισοδύναμα η δύναμη F2 μπορεί να αναλυθεί σε μια κάθετη στην επιφάνεια Ν1, η οποία περνά από το Ο και μια τριβή, εφαπτόμενη στον κύλινδρο, όπως στο δεύτερο σχήμα).
Παίρνοντας τη συνθήκη ισορροπίας του κυλίνδρου ως προς το Ο, έχουμε:


0+0-F∙R+0+Τ∙R = 0 →
Τ=F

